ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024482

ขอความช่วยเหลือจัดสรรที่อยู่อาศัยให้แก่ผู้ร้อง.....ผู้ร้องมีสมาชิกในครอบครัว จำนวน 3 คน ประกอบด้วย ผู้ร้อง ภรรยาและบุตร ผู้ร้องประกอบอาชีพจำหน่ายเครื่องดื่ม อาทิ กาแฟ มีรายได้วันละประมาณ 200-300 บาท (สองร้อยบาทถึงสามร้อยบาทถ้วน) ภรรยาของผู้ร้อง อายุ 52 ปี ประกอบอาชีพค้าขายจำหน่ายร่วมกับผู้ร้อง บุตรของผู้ร้อง อายุ 10 ปี ซึ่งช่วงที่บุตรของผู้ร้องติดไวรัสโคโรนา 2019 (COVID-19) แพทย์ตรวจพบว่าบุตรของผู้ร้องป่วยเป็นโรคเบาหวาน เข้ารับการรักษาที่โรงพยาบาลเด็กราชวิถี (ตรวจสอบข้อมูลเป็นสถาบันสุขภาพเด็กแห่งชาติมหาราชินี) โดยทางโรงพยาบาลฯ ช่วยเหลือประสานงานไปยังหน่วยงานสังคมสงเคราะห์ (ไม่ทราบหน่วยงานที่แน่ชัด) ช่วยเหลือค่ายาและค่ารักษาพยาบาล ปีละ 5,000 บาท (ห้าพันบาทถ้วน) ผู้ร้องมีค่าใช้จ่ายได้แก่ ค่าผ่อนบ้านเดือนละ 10,000 บาท (หนึ่งหมื่นบาทถ้วน) ค่าอาหาร วันละ 200 (สองร้อยบาทถ้วน) ค่าไฟฟ้าเดือนละ 1,000 บาท (หนึ่งพันบาทถ้วน) ค้าง 2 เดือน รวมจำนวน 2,034.24 บาท (สองพันสามสิบสี่บาทยี่สิบสี่สตางค์),ค่าน้ำประปา เดือนละ 160-200 บาท (หนึ่งร้อยหกสิบบาทถึงสองร้อยบาทถ้วน) ค้างชำระจำนวน 156.33 บาท (หนึ่งร้อยห้าสิบหกบาทสามสิบสามสตางค์) ค่าอุปกรณ์ในการซื้อเข็ม แผ่นวัดน้ำตาลและอินซูลิน ต้องฉีดทุกวัน 3-5 ครั้ง เดือนละประมาณ 2,000 บาท (สองพันบาทถ้วน) และค่าอาหารวันละ 200 บาท (สองร้อยบาทถ้วน) ซึ่งจากเดือนผู้ร้องได้ผ่อนบ้านกับทางบริษัทสินทรัพย์สินทรัพย์สุขุมวิท เดือนละ 10,000 บาท (หนึ่งหมื่นบาทถ้วน) ต่อมาค้างชำระ ทางบริษัทฯให้ผู้ร้องเข้าโครงการประนอมหนี้ ผ่อนชำระเดือนละ 5,000 บาท (ห้าพันบาทถ้วน) แต่ช่วงในช่วงสถานการณ์การแพร่ระบาดของไวรัสโคโรนา 2019 (COVID-19) ผู้ร้องไม่มีเงินผ่อนชำระ ทางบริษัทมีการบังคับคดีขายทอดตลาดบ้าน 2,300,000 กว่าบาท (สองล้านสามแสนบาทถ้วน) ซึ่งจะมีการบังคับคดีวันที่ 19 มีนาคม 2566 แต่ทางผู้ซื้อชะลอการย้ายออกจากบ้านให้ พร้อมกับยื่นข้อเสนอให้แก่ผู้ร้องในการซื้อบ้านต่อในราคา 2,500,000 บาท (สองล้านห้าแสนบาทถ้วน) โดยคิดค่าดำเนินการ จำนวน 200,000 บาท (สองแสนบาทถ้วน) แต่ผู้ร้องไม่มีเงินซื้อบ้านคืน และไม่มีที่อยู่อาศัย เบื้องต้นแจ้งรายงานผลการปฏิบัติงานกรุงเทพมหานคร โดยสำนักงานเขตห้วยขวาง ฝ่ายพัฒนาชุมชนฯ จัดเจ้าหน้าที่ฝ่ายพัฒนาชุมชนฯ ลงพื้นที่หาข้อเท็จจริงเรื่องร้องทุกข์ กรณีขอความช่วยเหลือในพื้นที่ซอยจัดสรร สามเสนนอก ได้มอบถุงยังชีพในเบื้องต้นและได้ให้คำแนะนำกับผู้ร้องทุกข์ให้มาขายของกับสำนักงานเขตห้วยขวางในโครงการตลาดนัดศุกร์ปันสุขทุกสิ้นเดือนเพื่อเป็นช่องทางการเพิ่มรายได้อีกทางหนึ่ง ตามเลขที่รับแจ้ง Traffy Fondue (WVPJZW) แต่ผู้ร้องแจ้งว่า เมื่อประมาณวันที่ 27 มีนาคม 2566 พบว่ามีเจ้าหน้าที่ของสำนักงานเขตฯ มีการลงพื้นที่เพื่อตรวจเยี่ยมบ้านของผู้ร้อง พร้อมกับมอบถุงยังชีพให้แก่ผู้ร้อง พร้อมกับแจ้งให้ผู้ร้องทราบว่าให้ผู้ร้องหาสถานที่เช่า เพื่อเป็นที่อยู่อาศัยก่อน พร้อมกับแจ้งว่าจะช่วยจัดหาสถานที่ว่างให้ แต่ปัจจุบัน (วันที่ 16 มิถุนายน 2666) พบว่าผู้ร้องยังไม่ได้รับการช่วยเหลือเกี่ยวกับที่อยู่อาศัยแต่อย่างใด ส่งผลให้ได้รับความเดือดร้อนเป็นอย่างมาก จึงเห็นควรให้หน่วยงานที่เกี่ยวข้องช่วยเหลือจัดสรรสถานที่ของหน่วยงานรัฐ สำหรับให้ผู้ร้องเช่าซื้อ และจะได้เปิดเป็นร้านจำหน่ายสินค้า เพื่อประกอบอาชีพด้วย

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata